CELEX: 32017D1178
Language: fi
Date: 2017-06-02 00:00:00
Title: Komission täytäntöönpanopäätös (EU) 2017/1178, annettu 2 päivänä kesäkuuta 2017, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta (tiedoksiannettu numerolla C(2017) 3624) (ETA:n kannalta merkityksellinen teksti. )

1.7.2017   
            
            
               FI
            
            
               Euroopan unionin virallinen lehti
            
            
               L 170/98
            
         KOMISSION TÄYTÄNTÖÖNPANOPÄÄTÖS (EU) 2017/1178,
   annettu 2 päivänä kesäkuuta 2017,
   eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 muuttamisesta
   
      
         (tiedoksiannettu numerolla C(2017) 3624)
      
   
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinlääkärintarkastuksista yhteisön sisäisessä kaupassa sisämarkkinoiden toteuttamista varten 11 päivänä joulukuuta 1989 annetun neuvoston direktiivin 89/662/ETY (1) ja erityisesti sen 9 artiklan 4 kohdan,
   ottaa huomioon eläinlääkärin- ja kotieläinjalostustarkastuksista yhteisön sisäisessä tiettyjen elävien eläinten ja tuotteiden kaupassa 26 päivänä kesäkuuta 1990 annetun neuvoston direktiivin 90/425/ETY (2) ja erityisesti sen 10 artiklan 4 kohdan,
   ottaa huomion yhteisön yleisistä toimenpiteistä tiettyjen eläintautien torjumiseksi sekä swine vesicular -tautiin liittyvistä erityistoimenpiteistä 17 päivänä joulukuuta 1992 annetun neuvoston direktiivin 92/119/ETY (3) ja erityisesti sen 19 artiklan 1 kohdan a alakohdan ja 3 kohdan a alakohdan sekä 19 artiklan 6 kohdan,
   ottaa huomioon ihmisravinnoksi tarkoitettujen eläinperäisten tuotteiden tuotantoon, jalostukseen, jakeluun ja yhteisön alueelle tuomiseen liittyvistä eläinten terveyttä koskevista säännöistä 16 päivänä joulukuuta 2002 annetun neuvoston direktiivin 2002/99/EY (4) ja erityisesti sen 4 artiklan 3 kohdan,
   sekä katsoo seuraavaa:
   
               (1)
            
            
               Direktiivissä 92/119/ETY vahvistetaan yleiset torjuntatoimenpiteet, jotka on toteutettava tiettyjen eläintautien, kuten lumpy skin -taudin, puhjetessa. Näihin torjuntatoimenpiteisiin kuuluu suoja- ja valvontavyöhykkeiden perustaminen tartuntatilan ympärille, ja ne mahdollistavat myös hätärokotukset lumpy skin -taudin puhjetessa.
            
         
               (2)
            
            
               Komission täytäntöönpanopäätöksessä (EU) 2016/2008 (5) säädetään eläinten terveyttä koskevista toimenpiteistä lumpy skin -taudin torjumiseksi jäsenvaltioissa tai niiden osissa, jotka on mainittu kyseisen päätöksen liitteessä I, mukaan lukien mainittua tautia vastaan toteutettavia, jäsenvaltioiden komissiolle hyväksyttäviksi esittämiä rokotusohjelmia koskevat vähimmäisvaatimukset.
            
         
               (3)
            
            
               Täytäntöönpanopäätöksen (EU) 2016/2008 2 artiklassa olevan määritelmän mukaan ’tartuntavyöhykkeellä’ tarkoitetaan kyseisen päätöksen liitteessä I olevan II osan luettelossa mainittua jäsenvaltion alueen osaa, johon sisältyy se alue, jolla lumpy skin -taudin esiintyminen vahvistettiin, ja jolla voidaan rokottaa lumpy skin -tautia vastaan sen jälkeen, kun komissio on hyväksynyt rokotusohjelmat. Kyseisen täytäntöönpanopäätöksen 2 artiklassa olevan määritelmän mukaan ’taudista vapaalla vyöhykkeellä, jolla suoritetaan rokotuksia’ tarkoitetaan kyseisen päätöksen liitteessä I olevan I osan luettelossa mainittua jäsenvaltion alueen osaa, johon sisältyvät tartuntavyöhykkeiden ulkopuoliset alueet, joilla rokotetaan lumpy skin -tautia vastaan sen jälkeen, kun komissio on hyväksynyt rokotusohjelmat.
            
         
               (4)
            
            
               Täytäntöönpanopäätöksen (EU) 2016/2008 3 artiklassa vahvistetaan lumpy skin -taudin leviämisriskin minimoimiseksi rajoitukset, jotka koskevat nautaeläinten ja vankeudessa pidettyjen luonnonvaraisten märehtijöiden ja tiettyjen eläintuotteiden lähettämistä kyseisen päätöksen liitteessä I mainituilta alueilta.
            
         
               (5)
            
            
               Täytäntöönpanopäätöksen (EU) 2016/2008 7 artiklassa säädetään kyseisen täytäntöönpanopäätöksen 3 artiklassa vahvistettuihin rajoituksiin liittyvistä poikkeuksista, jotka koskevat nautaeläinten ja vankeudessa pidettyjen luonnonvaraisten märehtijöiden siemennesteen, munasolujen ja alkioiden lähettämistä alueilta, jotka on ilmoitettu kyseisen päätöksen liitteessä I olevassa I osassa taudista vapaiksi vyöhykkeiksi, joilla suoritetaan rokotuksia.
            
         
               (6)
            
            
               On aiheellista erottaa toisistaan lumpy skin -taudin leviämisriskin taso siemennesteen, munasolujen ja alkioiden lähetysten kautta sen mukaan, lähetetäänkö tällaisia sukusoluja ja alkioita taudista vapaalta vyöhykkeeltä, jolla suoritetaan rokotuksia, toiselle taudista vapaalle vyöhykkeelle, jolla suoritetaan rokotuksia, vai tartuntavyöhykkeelle saman jäsenvaltion sisällä. Sen vuoksi on tarpeen vahvistaa kyseessä olevien riskien mukaan oikeasuhteiset erilliset edellytykset poikkeuksille, joita sovelletaan samaan jäsenvaltioon jääviin lähetyksiin edellyttäen, että tällaiset edellytykset kyseessä olevien sukusolujen ja alkioiden turvalliselle lähettämiselle ovat olemassa taudista vapaalla vyöhykkeellä, jolla suoritetaan rokotuksia, tai tartuntavyöhykkeellä saman jäsenvaltion sisällä. Sen vuoksi täytäntöönpanopäätöksen (EU) 2016/2008 7 artiklaa olisi muutettava.
            
         
               (7)
            
            
               Kreikka ilmoitti 2 päivänä maaliskuuta 2017 lumpy skin -taudin uudesta taudinpurkauksesta Korfun alueellisessa yksikössä, joka on Joonianmeressä sijaitseva saari Kreikan luoteisimmassa osassa, jossa lumpy skin -tautia ei ole aiemmin ilmoitettu esiintyneen. Tämän vuoksi Korfun alueellinen yksikkö olisi sisällytettävä täytäntöönpanopäätöksen (EU) 2016/2008 liitteessä I olevassa II osassa mainittuihin Kreikan tartuntavyöhykkeisiin lumpy skin -taudin osalta. Sen vuoksi täytäntöönpanopäätöksen (EU) 2016/2008 liitteessä I olevaa II osaa olisi muutettava.
            
         
               (8)
            
            
               Kreikka ilmoitti 14 päivänä maaliskuuta 2017 komissiolle päätöksestään ulottaa lumpy skin -taudin vastaiset rokotukset Jooniansaarten, pohjoisen ja eteläisen Egeanmeren sekä Kreetan alueelle, jotka ovat tähän mennessä olleet lumpy skin -taudista vapaita alueita lukuun ottamatta Korfun alueellista yksikköä, jossa taudin esiintyminen todettiin 2 päivänä maaliskuuta 2017, sekä Limnosin alueellista yksikköä, jossa tautia on esiintynyt vuodesta 2015. Tämän vuoksi kyseiset Kreikan alueet olisi sisällytettävä täytäntöönpanopäätöksen (EU) 2016/2008 liitteessä I olevassa I osassa mainittuihin taudista vapaisiin vyöhykkeisiin, joilla suoritetaan rokotuksia. Sen vuoksi täytäntöönpanopäätöksen (EU) 2016/2008 liitteessä I olevaa I osaa olisi muutettava.
            
         
               (9)
            
            
               Tässä päätöksessä säädetyt toimenpiteet ovat pysyvän kasvi-, eläin-, elintarvike- ja rehukomitean lausunnon mukaiset,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätös (EU) 2016/2008 seuraavasti:
   
               1)
            
            
               Korvataan 7 artikla seuraavasti:
               ”7 artikla
               Nautaeläinten ja vankeudessa pidettyjen luonnonvaraisten märehtijöiden siemennesteen, munasolujen ja alkioiden lähettämiskieltoa liitteessä I olevassa I ja II osassa mainituilta alueilta koskevat poikkeukset ja kyseisten tuotteiden lähettämistä I tai II osassa mainittujen saman jäsenvaltion alueiden sisällä koskevat erityisedellytykset
               1.   Poiketen kiellosta, josta säädetään 3 artiklan b alakohdassa, toimivaltainen viranomainen voi sallia nautaeläinten ja vankeudessa pidettyjen luonnonvaraisten märehtijöiden siemennesteen, munasolujen ja alkioiden lähettämisen liitteessä I olevassa I osassa mainitulla alueella sijaitsevilta keinosiemennysasemilta tai muista laitoksista toiselle liitteessä I olevassa I tai II osassa mainitulle toisen jäsenvaltion alueelle edellyttäen, että luovuttajaeläimet ja siemenneste, munasolut ja alkiot täyttävät seuraavat edellytykset:
               
                           a)
                        
                        
                           luovuttajaeläimet on rokotettu lumpy skin -tautia vastaan ja niille on annettu uusintarokotus lumpy skin -tautia vastaan käytetyn rokotteen valmistajan ohjeiden mukaisesti siten, että ensimmäinen rokotus annettiin vähintään 60 päivää ennen siemennesteen, munasolujen tai alkioiden keräämispäivää; tai luovuttajaeläimille on tehty serologinen testi lumpy skin -tautiviruksen erityisten vasta-aineiden osoittamiseksi keräyspäivänä ja vähintään 28 päivää siemennesteen keräysjakson tai alkioiden ja munasolujen keräyspäivän jälkeen, ja testitulokset olivat negatiiviset;
                        
                     
                           b)
                        
                        
                           luovuttajaeläimiä on pidetty 60 päivää ennen siemennesteen, munasolujen tai alkioiden keräyspäivää keinosiemennysasemalla tai muussa asianmukaisessa laitoksessa, jonka ympäristössä vähintään 20 kilometrin säteellä ei ole vahvistettu lumpy skin -taudin esiintymistä siemennesteen, munasolujen tai alkioiden keräyspäivää edeltäneiden kolmen kuukauden aikana, ja tätä ennen lumpy skin -taudin aiheuttaman tartunnan vahvistuminen johti tartuntatilojen kaikkien taudille alttiiden eläinten lopettamiseen ja hävittämiseen;
                        
                     
                           c)
                        
                        
                           luovuttajaeläimet tarkastettiin kliinisesti 28 päivää ennen keräyspäivää ja koko keräysjakson aikana, eikä niillä ilmennyt mitään lumpy skin -taudin kliinisiä oireita;
                        
                     
                           d)
                        
                        
                           luovuttajaeläimet testattiin lumpy skin -taudin taudinaiheuttajan osoittamiseksi polymeraasiketjureaktiomenetelmällä (PCR) verinäytteistä, jotka kerättiin siemennesteen keräysjakson alussa ja sen jälkeen vähintään joka 14. päivä keräysjakson aikana tai alkioiden ja munasolujen keräyspäivänä, ja testitulokset olivat negatiiviset;
                        
                     
                           e)
                        
                        
                           siemenneste testattiin lumpy skin -taudin taudinaiheuttajan osoittamiseksi polymeraasiketjureaktiomenetelmällä (PCR), ja testitulokset olivat negatiiviset; sekä
                        
                     
                           f)
                        
                        
                           alkuperäpaikan toimivaltainen viranomainen toteuttaa lumpy skin -tautia vastaan rokotusohjelmaa, joka täyttää liitteessä II vahvistetut edellytykset ja jonka komissio on hyväksynyt, ja se on ilmoittanut komissiolle ja muille jäsenvaltioille rokotusohjelmansa alkamis- ja lopettamispäivästä liitteen II mukaisesti.
                        
                     2.   Poiketen kiellosta, josta säädetään 3 artiklan b alakohdassa, toimivaltainen viranomainen voi sallia nautaeläinten ja vankeudessa pidettyjen luonnonvaraisten märehtijöiden siemennesteen, munasolujen ja alkioiden lähettämisen sellaisella alueella sijaitsevilta keinosiemennysasemilta tai muista laitoksista, joka on mainittu
               
                           a)
                        
                        
                           liitteessä I olevan I osan luettelossa, määräpaikkaan, joka sijaitsee toisella liitteessä I olevan I tai II osan luettelossa mainitulla saman jäsenvaltion alueella;
                        
                     
                           b)
                        
                        
                           liitteessä I olevan II osan luettelossa, määräpaikkaan, joka sijaitsee toisella liitteessä I olevan II osan luettelossa mainitulla saman jäsenvaltion alueella.
                        
                     Tämän kohdan ensimmäisessä alakohdassa säädetyn poikkeuksen soveltaminen edellyttää 1 kohdan a, b ja c alakohdassa vahvistettujen edellytysten noudattamista.
               3.   Poiketen kiellosta, josta säädetään 3 artiklan b alakohdassa, toimivaltainen viranomainen voi sallia nautaeläinten ja vankeudessa pidettyjen luonnonvaraisten märehtijöiden siemennesteen, munasolujen ja alkioiden lähettämisen liitteessä I olevassa I osassa mainituilla alueilla sijaitsevilta keinosiemennysasemilta tai muista laitoksista mille tahansa saman tai toisen jäsenvaltion alueelle tai kolmanteen maahan edellyttäen, että luovuttajaeläimet ja siemenneste, munasolut ja alkiot täyttävät seuraavat edellytykset:
               
                           a)
                        
                        
                           1 kohdan a–f alakohdassa säädetyt edellytykset;
                        
                     
                           b)
                        
                        
                           luovuttajaeläimet täyttävät mahdolliset muut asianmukaiset eläinten terveyttä koskevat takeet sillä perusteella, että tällaisen lähettämisen vaikutuksista ja lumpy skin -taudin leviämisen torjumista koskevista toimenpiteistä tehdyn riskinarvioinnin, jota alkuperäjäsenvaltion toimivaltainen viranomainen edellyttää ja jonka kauttakulku- ja määrämaiden toimivaltaiset viranomaiset ovat hyväksyneet, tulos on myönteinen ennen kyseisten siemennesteen, munasolujen tai alkioiden lähettämistä; sekä
                        
                     
                           c)
                        
                        
                           alkuperäjäsenvaltion on välittömästi ilmoitettava komissiolle ja muille jäsenvaltioille b alakohdassa tarkoitetuista eläinten terveyttä koskevista takeista ja toimivaltaisten viranomaisten antamasta hyväksynnästä.
                        
                     4.   Jos siemennestettä, alkioita ja munasoluja, jotka täyttävät tämän artiklan 1 tai 3 kohdan vaatimukset, lähetetään toiseen jäsenvaltioon tai kolmanteen maahan, seuraava lisähuomautus on lisättävä vastaaviin terveystodistuksiin, joista säädetään direktiivissä 88/407/ETY, direktiivissä 89/556/ETY tai päätöksessä 93/444/ETY:
               
                  ”Eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa annetun täytäntöönpanopäätöksen (EU) 2016/2008 …(7 artiklan 1 kohdan tai 7 artiklan 3 kohdan, valitaan sopiva vaihtoehto) mukaista/mukaisia …(siemennestettä, munasoluja ja/tai alkioita, valitaan sopiva vaihtoehto)”.”
               
            
         
               2)
            
            
               Korvataan liite I tämän päätöksen liitteellä.
            
         2 artikla
   Tämä päätös on osoitettu kaikille jäsenvaltioille.
   
      Tehty Brysselissä 2 päivänä kesäkuuta 2017.
      
         
            Komission puolesta
         
         Vytenis ANDRIUKAITIS
         
            Komission jäsen
         
      
   
   
      (1)  EYVL L 395, 30.12.1989, s. 13.
   
      (2)  EYVL L 224, 18.8.1990, s. 29.
   
      (3)  EYVL L 62, 15.3.1993, s. 69.
   
      (4)  EYVL L 18, 23.1.2003, s. 11.
   
      (5)  Komission täytäntöönpanopäätös (EU) 2016/2008, annettu 15 päivänä marraskuuta 2016, eläinten terveyttä koskevista toimenpiteistä lumpy skin -taudin torjumiseksi eräissä jäsenvaltioissa (EUVL L 310, 17.11.2016, s. 51).
   
      LIITE
      Korvataan täytäntöönpanopäätöksen (EU) 2016/2008 liite I seuraavasti:
      ”
            LIITE I
            I OSA
            
               ”Taudista vapaat vyöhykkeet, joilla suoritetaan rokotuksia”
            
            1.   Kroatia
            
            Kroatian koko alue.
            2.   Bulgaria
            
            
                     
                        A.
                     
                     
                        Seuraavat maakunnat Bulgariassa:
                        
                                    —
                                 
                                 
                                    Burgasin maakunta
                                 
                              
                                    —
                                 
                                 
                                    Varnan maakunta
                                 
                              
                                    —
                                 
                                 
                                    Dobrichin maakunta
                                 
                              
                                    —
                                 
                                 
                                    Razgradin maakunta
                                 
                              
                                    —
                                 
                                 
                                    Silistran maakunta
                                 
                              
                                    —
                                 
                                 
                                    Rusen maakunta
                                 
                              
                                    —
                                 
                                 
                                    Plevenin maakunta
                                 
                              
                  
                     
                        B.
                     
                     
                        Seuraavat kunnat Bulgariassa:
                        
                                    —
                                 
                                 
                                    Opakan, Popovon ja Antonovon kunnat Targovishten maakunnassa.
                                 
                              
                                    —
                                 
                                 
                                    Shumenin, Kaspichanin, Novi Pazarin, Nikola Kozlevon, Kaolinovon, Venetsin ja Hitrinon kunnat Shumenin maakunnassa.
                                 
                              
                                    —
                                 
                                 
                                    Svishtovin, Polski Trambeshin ja Strazhitsan kunnat Veliko Tarnovon maakunnassa.
                                 
                              
                  3.   Kreikka
            
            Seuraavat alueet Kreikassa:
            
                        —
                     
                     
                        Jooniansaarten alue lukuun ottamatta Korfun alueellista yksikköä
                     
                  
                        —
                     
                     
                        Pohjoisen Egeanmeren alue lukuun ottamatta Limnosin alueellista yksikköä
                     
                  
                        —
                     
                     
                        Eteläisen Egeanmeren alue
                     
                  
                        —
                     
                     
                        Kreetan alue
                     
                  II OSA
            
               ”Tartuntavyöhykkeet”
            
            1.   Kreikka
            
            
                     
                        A.
                     
                     
                        Seuraavat alueet Kreikassa:
                        
                                    —
                                 
                                 
                                    Attikan alue
                                 
                              
                                    —
                                 
                                 
                                    Keski-Kreikan alue
                                 
                              
                                    —
                                 
                                 
                                    Keski-Makedonian alue
                                 
                              
                                    —
                                 
                                 
                                    Itä-Makedonian ja Traakian alue
                                 
                              
                                    —
                                 
                                 
                                    Epeiroksen alue
                                 
                              
                                    —
                                 
                                 
                                    Peloponnesoksen alue
                                 
                              
                                    —
                                 
                                 
                                    Thessalian alue
                                 
                              
                                    —
                                 
                                 
                                    Länsi-Kreikan alue
                                 
                              
                                    —
                                 
                                 
                                    Länsi-Makedonian alue
                                 
                              
                  
                     
                        B.
                     
                     
                        Seuraavat alueelliset yksiköt Kreikassa:
                        
                                    —
                                 
                                 
                                    Limnosin alueellinen yksikkö
                                 
                              
                                    —
                                 
                                 
                                    Korfun alueellinen yksikkö
                                 
                              
                  2.   Bulgaria
            
            Bulgarian koko alue lukuun ottamatta I osassa mainittuja alueita.
         ”